Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: 32/1991. (VI. 6.) AB határozatában — rámutatott arra,
Paragraph Index: 343

32/1991. (VI. 6.) AB határozatában — rámutatott arra, hogy „az állam általában csak ugyanolyan feltételekkel teheti meg az általa jogszabályban kiadott blankettaszerződések tartalmának a megváltoztatását, mint amilyen feltételek fennállása esetén a szerződés más felei kérhetik a bíróságtól — a rebus sic stantibus klauzulájára alapítottan — a szerződés módosítását. Ha ugyanis az állam a polgári jogi jogviszonyokban közvetlenül vesz részt, ezt alkotmányosan csak ugyanolyan feltételek mellett teheti meg, mint amilyen feltételeket az általa kiadott jogszabályokban a polgári jogi jogviszonyok egyéb résztvevői számára megszab (egyenjogúság, mellérendeltség stb.)”. E határozatában az Alkotmánybíróság kifejtette azt is, hogy „…a kivételességet — amelynek fennállása esetén a meglevő jogviszonyok tartalma jogszabály útján módosítható — éppúgy esetenként, jogszabályonként kell vizsgálni, mint a bírósági szerződésmódosítás alkalmazhatóságát az egyedi jogviszonyokban. Jogszabályonként külön-külön eldöntendő kérdés tehát az, hogy mikor felel meg a fennálló szerződési kapcsolatokba való állami beavatkozás az Alkotmánynak, illetőleg az előbbi szempontoknak. Ennek eldöntése elsősorban a törvényhozó felelőssége, de a beavatkozás alkotmányosságát az Alkotmánybíróság dönti el”. [ABH 1991, 151—154. és 157.] A lakbért megállapító önkormányzati rendelettel szemben előírt törvényi előírások érvényesítésére megfelelő fórumokat biztosít a jog. A lakbért megállapító önkormányzati rendelet törvényességét a helyi önkormányzatokról szóló 1990. évi LXV. törvény 98—99. §-ai alapján a megyei közigazgatási hivatal ellenőrzi, s az Alkotmánybíróságnál kezdeményezheti a

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes